CELEX: 62006CO0325
Language: el
Date: 2007-03-20 00:00:00
Title: Διάταξη του Δικαστηρίου (έβδομο τμήμα) της 20ης Μαρτίου 2007.#Galileo International Technology LLC κ.λπ. κατά Ευρωπαϊκή Επιτροπή.#Υπόθεση C-325/06 P.

Διάταξη του Δικαστηρίου (έβδομο τμήμα) της 20ής Μαρτίου 2007 — Galileo International Technology κ.λπ. κατά Επιτροπής
      (Υπόθεση C-325/06 P)
      «Αίτηση αναιρέσεως — Κοινοτικό σχέδιο συστήματος ραδιοπλοηγήσεως μέσω δορυφόρου (GALILEO) — Ζημία που υπέστησαν οι δικαιούχοι σημάτων και εταιρικών επωνυμιών που περιέχουν τον όρο “Galileo” — Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
      1.                     Προσέγγιση των νομοθεσιών — Σήματα — Ερμηνεία του κανονισμού 40/94 και της οδηγίας 89/104 — Δικαίωμα του δικαιούχου σήματος
            να αντιταχθεί στην παράνομη χρήση του σήματός του — Χρήση του σημείου στις συναλλαγές — Έννοια (Κανονισμός 40/94 του Συμβουλίου,
            άρθρο 9 § 1, στοιχείο β΄· οδηγία 89/104 του Συμβουλίου, άρθρο 5 § 1, στοιχείο β΄) (βλ. σκέψεις 32-33)
      2.                     Αναίρεση — Λόγοι αναιρέσεως — Ανάγκη συγκεκριμένης κριτικής ενός σημείου της συλλογιστικής του Πρωτοδικείου (Άρθρο 225 § 1
            ΕΚ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο γ΄) (βλ.
            σκέψεις 36-39)
      3.                     Αναίρεση — Λόγοι — Εσφαλμένη εκτίμηση των πραγματικών περιστατικών — Απαράδεκτο — Έλεγχος από το Δικαστήριο της εκτιμήσεως
            των αποδεικτικών στοιχείων — Αποκλείεται, πλην της περιπτώσεως παραμορφώσεως (Άρθρο 225 § 1, ΕΚ· Οργανισμός του Δικαστηρίου,
            άρθρο 58, εδ. 1) (βλ. σκέψεις  60, 70-71)
      4.                     Εξωσυμβατική ευθύνη — Προϋποθέσεις — Νόμιμη πράξη — Πραγματική ζημία, αιτιώδης συνάφεια και ασυνήθης και ειδική ζημία — Σωρευτικός
            χαρακτήρας (Άρθρο 288, εδ. 2, ΕΚ) (βλ. σκέψεις 77-78)
      Αντικείμενο
      
         
               Αίτηση αναιρέσεως κατά της αποφάσεως του Πρωτοδικείου (δεύτερο πενταμελές τμήμα) της 10ης Μαΐου 2006, T-279/03, Galileo International
                  Technology κ.λπ. κατά Επιτροπής, με την οποία το Πρωτοδικείο απέρριψε αγωγή αποζημιώσεως με αίτημα, αφενός, να απαγορευθεί
                  στην Επιτροπή να χρησιμοποιεί τον όρο «Galileo» σε σχέση με το κοινοτικό σχέδιο του παγκόσμιου συστήματος ραδιοπλοηγήσεως
                  μέσω δορυφόρου και να προτρέπει τρίτους να χρησιμοποιούν τον όρο αυτό και, αφετέρου, καταβολής αποζημιώσεως για την αποκατάσταση
                  της ζημίας που ισχυρίζονται ότι υπέστησαν οι αναιρεσείουσες εξαιτίας της εκ μέρους της Επιτροπής χρήσεως και προβολής του
                  εν λόγω όρου, ο οποίος, όπως υποστηρίζουν, είναι πανομοιότυπος με καταχωρισθέντα από τις ίδιες σήματα και με τις εμπορικές
                  τους επωνυμίες.
               
            Διατακτικό
      Το Δικαστήριο διατάσσει:
      1)      Απορρίπτει την αίτηση αναιρέσεως.
      2)      Καταδικάζει τις Galileo International Technology LLC, Galileo International LLC, Galileo Belgium SA, Galileo Danmark A/S,
         Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal
         Ltd, Galileo Sigma Srl, Galileo International Ltd, The Galileo Co. και Timas Ltd στα δικαστικά έξοδα.